
ХХІV МЕЖДУНАРОДЕН БАЛЕТЕН КОНКУРС - ВАРНА 2010
П Р А В И Л Н И К
1. ОСНОВНИ ПОЛОЖЕНИЯ
1.1 Двадесет и четвъртият Международен балетен конкурс-Варна ще се проведе от Фондация ”Международен балетен конкурс-Варна”наричана по-долу за краткост Организатор с любезното съдействие на Министерство на културата и Община Варна  от 19 до 29 юли 2010 г., под председателството на Министъра на културата на Република България и под егидата на Постоянния танцов комитет на ITI и CID към UNESCO.

 В него могат да участвуват танцьорки и танцьори от всички страни, които отговарят на условията на настоящия правилник.

1.2. В конкурса танцьорите се състезават в две възрастови групи, за които се присъждат отделни награди и звания:

Група "А" - СТАРША ВЪЗРАСТ - за артисти от балета , не по-възрастни от 26 години, т.е. родени след 1 януари 1984 г.
Група "Б" - МЛАДША ВЪЗРАСТ - за юноши и девойки от 15 до 19 години, т.е. родени не по-рано  от 15 юли 1991 и не по-късно от  15 юли 1995 г.

1.3 Максималният брой кандидати, които ще бъдат допуснати за участие в ХХІV МБК-Варна е общо 100 балерини и балетисти. След получаване на документите на 100-я  кандидат Организаторът  ще преустанови приемането на документи.

1.4 За участие във втория тур ще бъдат допуснати  30 състезатели получили най-висок бал в първия тур, но не по-нисък от 18.00 , при което всяка състезателна група има гарантиран минимум  за преминаване във ІІ-я тур до 12 състезатели, но с оценки не по-ниски от 18.00.

1.5 За участие в третия тур ще бъдат допуснати 8 състезатели от група "А" - Старша възраст и 8 състезатели от група "Б" - Младша възраст, получили най-висок бал във втория тур, но не по-нисък от 19.00 .
1.6. Състезателите могат да участвуват в отделните турове на конкурса по двойки или като солисти, но и в двата случая класирането е индивидуално. Конкурсните двойки могат да бъдат окомплектовани от една и съща или от две различни състезателни групи, т.е. единият състезател може да бъде от група "А", а другият - от група "Б".
1.7 Състезателите могат да участват  и с партньор , който не е състезател, в случаите когато изпълняват па-дьо-дьо или произведение със съвременна хореография, за които е необходим повече от един изпълнител.

1.8. Конкурсът ще се проведе в три тура в открития Летен театър на Варна на сцена с дървен под без наклон, с размери 16/18 м.

1.9  При лошо време отделни дни или цели турове могат да бъдат проведени в закрита зала с дървен под, покрит с линолеум, приблизително със същите размери.

1.10  Всички изпълнения, включени в конкурсната програма са открити за публика.

КАЛЕНДАРНА ПРОГРАМА
19 юли



 
Официално  откриване на конкурса
   





 Начало на Първи тур

19,20 и 21 юли


           Първи  тур

Класическа хореография от задължителната програма

22 юли
Почивен ден
23 и 24 юли


                       Втори тур

Класическа и съвременна  хореография

25 юли
Почивен ден
26 и 27 юли



            Трети  тур 







Съвременна и класическа хореография
28 юли
                                                            Почивен ден
                                                                       Заседание на международното жури.                                                                
29 юли 
Връчване на наградите, закриване на конкурса, Супер гала концерт „ Среща на поколенията” с участие на лауреати  и финалисти  на конкурса  и бивши лауреати.
СЪПЪТСТВАЩА  ПРОГРАМА

1. От 19 до 29 юли 2010 г. – Международна лятна балетна академия. В програмата се предвиждат ежедневни занимания по класически балет, характерни танци, техника на театрален джаз балет,  афро-кубински танци под ръководството на световно известни педагози от България и чужбина.
2. Изложба на наградените рисунки и пластики от ІV Национален конкурс за деца и юноши „ Изкуството против дрогата”.

Забележка: 

Организаторът на конкурса си запазва правото да внася допълнения и  промени в програмата.
2. ЗАДЪЛЖИТЕЛЕН РЕПЕРТОАР ЗА КОНКУРСА
ПЪРВИ ТУР – Задължителна класическа хореография

Състезателите изпълняват едно па-дьо-дьо (адажио, вариация и кода) или две вариации по избор от задължителния репертоар:

АДАМ           
"Жизел " - вариация на Жизел от I -во действие




хор. Петипа, музика Минкус


     

    - па-дьо-дьо от І -во действие- хор. Перо, Корали,Петипа

                                     - антре и вариация на Мирта от ІІ-ро действие,      хор.  Перо, Корали, Петипа

                                                       -  гранд па-дьо-дьо на Жизел и Алберт от ІІ-ро

                                                          действие,  хор. Перо, Корали, Петипа

“Корсар” –па-дьо-дьо на Медора и Роба от I-действие,          хор. Петипа 

         - па-дьо-дьо на Робинята и Търговеца от ІI-ро

 действие,  хор. Петипа, музика Дриго

АРМСХАЙМЕР     
“Лагерът на кавалерията"- па-дьо-дьо на Мария и Петър


  хор. Петипа
АСАФИЕВ
“Пламъците на Париж”  - па-дьо-дьо, хор.  Вайнонен
ГЛАЗУНОВ
“Раймонда”  - гранд па-дьо-дьо на Раймонда и Де Бриен от III-то действие, хор. Петипа

ДЕЛИБ
“Копелия” – па-дьо-дьо на Сванилда и Франц от II -ро действие,  хор.  Сен Леон, Петипа

ДРИГО
“Есмералда” – па-дьо-дьо на Диана и Актеон,                 хор.  Ваганова
ЛЬОВЕНСКЬОЛД
“Силфида"- вариации от па-дьо-дьо, хор.  Бурнонвил 
МИНКУС

"Баядерка"- па-дьо-дьо на Никия и Солор от  ІІ-ро действие , хор.  Петипа

 - три вариации на сенките от III –то действие (всяка

вариация се изпълнява като самостоятелен номер),         хор.  Петипа
“Дон Кихот” – гранд па-дьо-дьо на Китри и Базил от IV-то  действие, хор. Петипа, Горски   

- вариация на Китри от I –во действие, хор. Петипа

- вариация на Господарката на Дриадите, хор. Петипа

“Пахита"- вариации от па-дьо-троа, хор. Петипа

· вариации от гранд-па(всяка вариация се изпълнява като самостоятелен номер), хор. Петипа

ОБЕР



“Класическо па-дьо-дьо”, хор. В. Гзовски
ПАУЛИ


"Наполи" -  вариации, хор. Бурнонвил

“Панаир в Брьоге”  - па-дьо-дьо, хор. Бурнонвил

ПУНИ


“Сатанила"- па-дьо-дьо, хор. Петипа
ХЕЛСТЕД
“Фестивал на цветята в Генцано”  - па-дьо-дьо, хор. Бурнонвил

ХЕРТЕЛ
"Зле опазеното момиче" -   па-дьо-дьо на Лиза и Колен от II– ро действие, хор. Петипа, Горски
ЧАЙКОВСКИ
“Лебедово езеро”  - адажио на Одета и Зигфрид и вариация на Одета от II-ро действие  (като състезатели могат да участват само балерини) ,  хор. Лев Иванов

- вариация  от па-дьо-троа от  I –ро действие, хор. Петипа
- па-дьо-дьо на Одилия и Зигфрид от III – то действие, хор. Петипа

“Спящата красавица” – вариация на Фея Люляк от I-во действие, хор. Петипа, Лопухов

- вариация на Аврора от I –во действие, хор. Петипа

- вариация на Дезире от II –ро действие, хор. Петипа

- вариация на Фея Люляк от III– то действие, хор. Петипа -       Лопухов

- па-дьо-дьо на Флорина и Синята птица от ІІІ-то действие, хор. Петипа

- па-дьо-дьо на Аврора и Дезире от ІІІ-то действие, хор. Петипа,  Сергеев 

“Лешникотрошачката” – па-дьо-дьо на Фея Драже и Принца от ІІ-ро действие, хор. Вайнонен

Забележка:

1. Всички вариации от гореспоменатите па-дьо-дьо и па-дьо-троа     могат  да се изпълняват като самостоятелни номера.

2. Участниците като солисти изпълняват двете вариации в трите тура в една  конкурсна вечер. 

ВТОРИ ТУР

Във втория тур всички състезатели изпълняват в една вечер по две произведения, различни от тези изпълнявани от тях на І тур:
a) едно па-дьо-дьо (адажио, вариация и кода ) или две вариации по свободен избор от класическия балетен репертоар, създаден до края на ХІХ век

 б) едно произведение със съвременна хореография, създадено през    последните пет години, т.е. след 15 юли 2005 г.   по свободен избор, с времетраене до 6 минути.

Забележка: 

1. Съвременната хореография обхваща широк тематичен кръг и изразява светоусещането на хората на нашата епоха. Тя е свързана с пълно или частично отказване от системата на класическия танц и заменянето и с различни модерни танцови системи, джаз-танц, свободна пластика и др. или сложни съчетания на елементи от класическия танц  с  други  танцови системи в това число ( освен гореспоменатите) елементи на национални танци, бални танци, пантомима, физкултурно-спортни и акробатически движения и др. Принципното различие между класическата и съвременната хореография засяга  идеята- замисъла, формата              ( танцовата система )и съдържанието на произведението.  

2.В художественото осветление на произведенията със съвременна хореография не може да има повече от 5 промени.

ТРЕТИ ТУР
Всички състезатели изпълняват в една и съща вечер по две произведения, различни от тези изпълнявани от тях на І-я и ІІ-я тур: 


а) едно па-дьо-дьо (адажио, вариации и кода) или две вариации по свободен избор от класическия балетен репертоар, създаден до края на ХХ век



б) едно произведение със съвременна хореография, създадено през последните десет години, т.е. след 15 юли 2000 г. по свободен избор, с времетраене до 6 минути. 


в)  в художественото осветление на произведенията със съвременна   хореография не може да има повече от 5 промени.

Забележка:

1. Освен трите тура конкурсната програма включва:

-   гала концерт по време на конкурса със сборна програма

-  гала концерт на лауреатите, връчване на наградите и закриване на конкурса
   В тях  танцьорите  участват без право на хонорар и изпълняват определената им    от Организатора програма.

2. В конкурса състезателите участват със собствени балетни костюми,      репетиционно облекло, палци и туфли. Организаторът не осигурява перукери, гримьори и гардеробиери.

3. ПОДБОР НА  СЪСТЕЗАТЕЛНАТА ПРОГРАМА

3.1. В трите тура на конкурса състезателите са длъжни да изпълняват различни произведения.

3.2. Журито ще оценява състезателите и по подбора на репертоара им, по многообразието на изразните му средства, като предпоставка за изява на различните страни на изпълнителските им възможности.

3.3 Времетраенето на па-дьо-дьо от класическия репертоар не трябва да превишава 12 минути.

3.4 Времетраенето на произведенията със съвременна хореография във ІІ и ІІІ тур не трябва да превишава  6 минути.

3.5 В изпълнението на отделните произведения не се разрешава участието на повече от трима танцьори.

4. МУЗИКАЛЕН СЪПРОВОД
4.1. За озвучаване на своята програма състезателите следва да използват единствено компакт диск или мини диск с висококачествени  звукозаписи, с изпълнение на оригиналния за съответното произведение състав. Тези  звукозаписи състезателите следва да предадат при регистрирането си в Секретариата на Организатора на конкурса.  
4.2. Всяко едно произведение следва да е записано на отделен компакт диск или мини диск с ясно обозначение на името на състезателя, заглавието на съответното произведение и на кой от туровете ще бъде изпълнявано. 

4.3   Не се допускат аудио касети и DVD .

4.4 За озвучаването на ежедневните си репетиции състезателите сами осигуряват необходимата озвучителна техника. 
5. ДИСКВАЛИФИКАЦИЯ

С  явно гласуване с 2/3 болшинство Международното жури може да дисквалифицира отделни участници в следните случаи:

5.1. Когато не изпълняват общоприетата-общоизвестната редакция на произведенията с класическа хореография.

5.2.  Когато звукозаписите на класическите произведения не са с оригиналния за произведенията  състав.  

5.3. Когато използват лошокачествени звукозаписи и не са изпълнили условията на т.4 - музикален съпровод.

5.4.  Когато програмата им не е съобразена с изискванията на предходните глави 2 и 3 – задължителен репертоар за конкурса и подбор на състезателната програма.

5.5. Когато продължителността на изпълняваното от тях произведение със съвременна хореография превишава определеното в настоящия правилник времетраене с повече от 45 секунди.  

6. ЖУРИ
6.1. Състезателите ще бъдат оценявани от Международно жури, в което ще бъдат включени световноизвестни дейци на балетното изкуство.

6.2. В своята работа журито ще се ръководи от правилник, одобрен от Управителният съвет на Организатора.

6.3. Решенията на журито са окончателни и не подлежат на обсъждане или корекции.

7. ОЦЕНКИ
7.1. Състезателите ще бъдат оценявани  от Международно жури по 25-бална система. Чрез специална   компютърна система е осигурена пълна компютъризация на гласуването на членовете на международното жури. Членовете на международното жури сами въвеждат в компютъра оценките на състезателите, незабавно след всяко едно изпълнение. Оценяването и класирането на състезателите се извършва индивидуално, независимо дали участват по двойки или като солисти, отделно за мъже и жени и отделно за двете възрастови групи по специален правилник, одобрен от Управителния съвет на Организатора.

7.2. В случаите, когато състезателите участват с по две класически вариации, Международното жури поставя една единна оценка за двете изпълнения.

7.3. За втория и третия тур, когато състезателите участват с по две произведения, едно с класическа хореография и едно със съвременна хореография, оценката се получава като средно аритметично число от оценките за двете изпълнения.

7.4. При обсъжданията за разпределяне на наградите Международното жури ще има предвид цялостното представяне на състезателите и получената средна аритметична оценка от трите тура.
8. НАГРАДИ

I. ГРУПА “А” – СТАРША ВЪЗРАСТ      
Присъжда се звание "ЛАУРЕАТ НА ХХІV-я МЕЖДУНАРОДЕН БАЛЕТЕН КОНКУРС   Варна 2010” и следните награди:

"ГОЛЯМАТА НАГРАДА НА ГРАД ВАРНА” - 6 000 евро, златен медал и диплом

ЖЕНИ      

Една първа награда   -   3 000 евро, златен медал и диплом 

Една втора награда    -  2 000 евро, сребърен медал и диплом

Една трета награда    -   1 500 евро, бронзов медал и   диплом
    

МЪЖЕ      

    Една първа награда    -   3 000 евро, златен медал и диплом 
    Една втора награда     -   2 000 евро, сребърен медал и диплом

Една трета награда     -  1 500 евро, бронзов медал и диплом

II. ГРУПА “Б” – МЛАДША ВЪЗРАСТ
Присъжда се звание "ЛАУРЕАТ НА ХХІV-я МЕЖДУНАРОДЕН БАЛЕТЕН КОНКУРС- Варна 2010” и следните отличия:

"СПЕЦИАЛНО ОТЛИЧИЕ– ВАРНА 2010” - 4 000 евро, диплом и медал;

ДЕВОЙКИ 


Едно отличие I степен    - 2 000 евро, диплом и медал

Едно отличие II степен  - 1 500 евро, диплом и медал 

Едно отличие III степен – 1 000 евро, диплом и медал

ЮНОШИ


Едно отличие І степен    -  2 000 евро, диплом и медал

Едно отличие II степен  - 1 500 евро, диплом и медал 

Едно отличие III степен - 1 000 евро, диплом и медал
ІІІ. Допълнителни награди

Една награда от Фонд "Нина Кираджиева" - 200 щатски долара, за артистичност на български  участник, получил най-висока оценка на ІІІ-я тур.
Две награди от “ Силвия Ко”.- Япония по 1000 щатски долара за перспективни млади танцьори от група “Б” Младша възраст, една за девойка и една за юноша, участвали на ІІІ тур.

Забележка:

Управителният съвет на Организатора с удоволствие ще обсъди всички предложения на физически и юридически лица от България и чужбина, които биха предложили да участват в наградния фонд на конкурса със свои награди, които да бъдат присъдени от международното жури. 

ІV. ПООЩРЕНИЯ
А. ЗА ИЗПЪЛНЕНИЕ  за участници в ІІІ тур:


1. За състезателите, които не са получили награди или отличия: 
- едно поощрение за постижение на балетна двойка от група "А"-   Старша възраст - 300 евро (общо) и две грамоти

- едно поощрение за постижение на балетна двойка от група "Б" -Младша възраст - 200 евро (общо) и две грамоти

- едно поощрение за партньорство - 150 евро и грамота

- едно поощрение за най-младия състезател, участвал в ІІІ тур -  150  евро  и грамота


2. Всички състезатели, участвали в третия тур на конкурса , но не получили награди или отличия, получават диплом за финалист.

Б. ЗА ХОРЕОГРАФИЯ 


1. За оригинални постановки със съвременна хореография, изпълнени на конкурса, създадени през последните 5 години, т.е. след 15 юли 2005 г.   

- едно отличие I степен - 700 евро и грамота 

- едно отличие II степен - 500 евро и грамота


2. За оригинална постановка върху произведение от български композитор, изпълнена на конкурса, реализирана през последните 5 години, т.е. след 15 юли   2005 г:


- едно отличие-  500 евро и грамота 
Забележка:

1. Всички награди са индивидуални и неделими.

2. Журито не е задължено да присъди всички награди, отличия и поощрения.

3. Всички награди, отличия и поощрения ще бъдат изплатени в лева по централния курс на БНБ за деня със съответната удръжка по действащите закони в Република България.

4. Всички награди, отличия и поощрения ще бъдат изплатени след участие на лауреатите в концерта на 29 юли. Лицата включени в програмата на лауреатския гала концерт, но не участвали в него губят правото си на паричната награда. 

9. РЕД ЗА УЧАСТИЕ
           9.1. В трите тура на конкурса състезателите се представят по ред, определен чрез теглене на жребие, което ще се състои на 18 юли 2010г. от 13.00 часа в Летния театър на гр. Варна. За състезателите пристигнали във Варна по-късно от обявената дата Организаторът  тегли служебен жребий.


9.2. В случай на заболяване или контузия на състезател или негов партньор Организаторът може да вземе решение за участие на състезателя в друг ден на съответния тур. Заболяването или контузията трябва да бъде доказана от медицинско лице със съответното писмено становище.

10. РЕПЕТИЦИИ
           10.1. За ежедневните репетиции на състезателите, за които те сами обезпечават озвучаването им, Организаторът осигурява подходящи репетиционни зали съобразно възможностите на гр. Варна. Също така преди участието им във всеки тур  Организаторът осигурява по една вечерна 10-минутна  репетиция с осветление и озвучаване на сцената на Летния театър. 

      
10.2. За всички допълнителни репетиции, ако има такава възможност, извън обявената от  Организатора програма се заплаща съответна такса.

11. ДОКУМЕНТИ ЗА ЗАПИСВАНЕ
Кандидатите за участие в състезанието трябва да изпратят до Фондация „Международен балетен конкурс - Варна "  - България, София 1000, ул. Сердика 6, етаж 1,  не по-късно от 31 март 2010 г. следните документи:

а)   заявление за участие по приложения образец – в оригинал;          


б) кратка автобиография, включваща сведения за образованието и професионалната подготовка на кандидата, за неговата артистична дейност, получени награди и др. на български или английски език;  автобиографията следва да се изпрати в Microsoft Office Word формат в електронен вариант на varnaibc@gmail.com.

в) копие от отзиви в пресата, ако има такива;


г) копие от паспорта на състезателя 

            д) копие от паспорта на партньора и придружителите, ако са от страна с визов режим;


е) копие от документа за хореографско образование или сведение от двама известни балетни педагози за преминат курс на обучение;


ж) две снимки, по възможност цветни – с размер  13/18 см, в костюми от спектакли или концерти и две портретни снимки– с размери около 2,5/3,5 см. на състезателя  и по една портретна снимка на партньора и педагога  за издаване на карта за безплатен вход;


з) препоръка от оперен или балетен театър, балетна трупа или държавен орган по въпросите на изкуството. Учащите се в държавните и общинските училища  в България и чужбина трябва да представят препоръка от директора  на училището, а за учащите се в частни  учебни заведения -  препоръка  от директора или двама известни деятели на балетното изкуство;

и) победителите от международни балетни конкурси, под егидата на Постоянния танцов комитет на ITI към  ЮНЕСКО и на CID към ЮНЕСКО, се приемат без препоръки;


к/ копие от  документа за  внесена такса за правоучастие в размер на 125 евро , преведени по банковата сметка на фондацията описана подробно в  т.12.1 не по-късно от 31 март 2010г.
12. ФИНАНСОВИ УСЛОВИЯ


12.1 Таксата за правоучастие в конкурса е 125 евро. Сумите се  превеждат по банковата сметка на Фондацията „ Международен балетен конкурс-Варна” не по-късно от 31 март 2010г.Всички комисионни за банковите преводите са за сметка на участниците. Копие от документа за банковия превод се прилага задължително към заявлението за участие.Организаторът няма да обсъжда и няма да потвърждава участието в ХХІV МБК-Варна на кандидати , които не са приложили съответния документ за внесена такса правоучастие.
В евро:

  Уникредит Булбанк

 България, 1000 София

7, Площад “Света Неделя”         

  IBAN  BG22 UNCR76301475555502

 BIC    UNCRBGSF

Фондация “Международен балетен конкурс – Варна”

В лева:

Уникредит Булбанк

България, 1000 София

7, Площад “Света Неделя”

IBAN  BG19UNCR76301000338200

BIC     UNCRBGSF
 Фондация “Международен балетен конкурс – Варна”

Таксата за правоучастие не подлежи  на възстановяване.
12.2. Всички състезатели и техните партньори сами заплащат разходите по пътуването си до Варна и обратно и разходите за храна и квартира по престоя си. 
12.3. Всички участници сами осигуряват за своя сметка своята медицинска и друга  застраховка.
12.4. Медицинското обслужване на хронични и други трайни заболявания на състезателите е за тяхна сметка.
12.5 Всички награди, отличия и поощрения ще бъдат изплатени след участие на лауреатите в концерта на 29 юли. Лицата включени в програмата на лауреатския гала концерт, но не участвали в него губят правото си на паричната награда.

13. ОРГАНИЗАЦИЯ

13.1. Цялостната организация, подготовката, провеждането и финансирането на състезанието  се извършва от Фондация "Международен балетен конкурс – Варна" със любезното съдействие на Министерство на културата и Община Варна и  благородното спомоществователство на български и чужди юридически и физически лица.

13.2. Всички участници в конкурса следва да пристигнат във Варна не по-късно от 09.00 часа на 18 юли 2010 г., за да вземат участие в тегленето на жребий в 13:00 часа в Летния театър на града.


13.3. Всички участници в конкурса следва да се регистрират за участие в секретариата на ОРГАНИЗАТОРА  в  Интерхотел Черно море в периода от 16 юли 2010г. до 10.30 часа на 18 юли 2010г. Участниците подали заявление за участие, които  не са се регистрирали  в съответния срок губят право за участие в конкурса.

            13.4 При регистрацията си преди всеки тур участниците трябва лично да представят следното:

- попълнен формуляр за регистрация за съответния тур

- компактдиск или мини диск с ясно обозначение на името на състезателя, заглавието на съответното произведение и на кой от туровете ще бъде изпълнено.

 Всяко произведение трябва да е записано на отделен компактдиск или минидиск.


- копие от документа за банков превод на таксата за правоучастие. (само преди първи тур)

13.5. 13.5. Организаторът ще съдейства на участниците за резервация и настаняване в хотела на участниците в конкурса Интерхотел Черно море –гр. Варна, бул. Сливница 33,тел. + 359 52 612235, факс + 359 52 612220, www.chernomorebg.com. Местата в хотела са ограничени и Организаторът не гарантира, че ще може да осигури резервация за всички желаещи. Участници, партньори, педагози и придружаващи лица, желаещи да им бъде оказано съдействие за резервация на хотел следва да заявят това до 30 април 2010г., както периода на престоя, така и броя и вида стаи, които желаят да ползват. В случай, че има свободни места заявилите кандидати ще получат писмено потвърждение. 

13.6. Участниците получили потвърждение, че им е осигурена резервация в Интерхотел Черно море, следва до 25 юни 2010г. да потвърдят точната дата на пристигането си, от която дата ще ползват и резервацията си. Участниците не потвърдили датата си на пристигане до 25 юни 2010г. автоматично губят потвърдената резервация за хотел „ Черно море”.  
14.  ТРАНСПОРТ

       14.1. Всички състезатели сами осигуряват транспорта си до Варна и обратно. 

       14.2. Организаторът може да съдейства за транспортирането на всички участници, партньори, педагози и придружаващи лица от летище Варна, респективно ж.п. гара Варна, до Интерхотел Черно море  и обратно. За целта всички участници, партньори, педагози и придружаващи лица, желаещи да бъдат транспортирани до хотела, следва да информират Организатора до 25 юни 2010г.за:

- деня на своето пътуване

- общият брой на пристигащите лица

- вида на транспортното средство, с което ще пристигнат във Варна

- дестинацията на последното им прекачване

- номер на самолетният полет
- час на пристигане във гр. Варна

       14.3.На участници, партньори, педагози и придружаващи лица, които не са потвърдили писмено своето пристигане до 25 юни 2010г. със всички изброени в предходната точка детайли няма да им бъде осигуряван транспорт до хотела.

15. ПОТВЪРЖДЕНИЯ И КОРЕСПОНДЕНЦИЯ
       15.1. Подписвайки заявлението за участие в конкурса, което се изпраща в оригинал по пощата или куриер, кандидатите потвърждават приемането на всички условия на настоящия правилник.

След обсъждането на получените документи  Организаторът на конкурса ще изпрати писмен отговор по електронната поща или факса на всички  кандидати най-късно до 15 април 2010г., а за тези от страни с визов режим на пощенския адрес.
     15.2.  Молбите за съдействие за резервация в Интерхотел Черно море и транспорт до хотела ще се приемат на електронната поща на ОРГАНИЗАТОРА: varnaibc@gmail.com . Молбите ще се считат за приети единствено след изрично потвърждаване от страна на ОРГАНИЗАТОРА, на електронната поща от където е постъпила молбата.
16. ОБЩИ ПОЛОЖЕНИЯ    

16.1. Изключителните права за договаряне на цялостно или частично заснемане с видеокамери, кинокамери или фотоапарати от български и чуждестранни филмови и телевизионни компании , от всякакъв вид агенции и медии, от частни лица, от професионалисти и любители, както и директните излъчвания в ефир и ретранслирането  по жичен път и предаването им по кабел или друго техническо средство, произвеждането на печатни материали, видеоматериали, пропагандни и др. издания, на изпълненията, включени в програмата на конкурса , има единствено Фондация "Международен балетен конкурс- Варна".

За гореспоменатите предавания, заснемания или видеозаписи, както и за производство на фото-, видео- и печатни материали състезателите и техните партньори не получават хонорар.

16.2. Всякакъв вид фото-, видео- и киноснимки, любителски или професионални по време на конкурса, могат да се извършват единствено след специалното разрешение от Секретариата и заплащане на определена такса.

16.3. Изработването на всякакъв вид сувенирни и други предмети със запазения знак и името на конкурса или негови присъщи елементи е възможно единствено след предварително писмено разрешение от фондацията, сключване на съответния договор и заплащане на определена такса.

16.4. Всички проблеми с авторските права на композитори, хореографи и други творци, свързани с изпълняваните от състезателите произведения, включени в цялата програма на Конкурса се уреждат от самите танцьори. За неуредени авторски права Фондация “Международен балетен конкурс – Варна” не носи отговорност.

16.5. В съответствие с международната практика, по време на конкурса ще работи Международен пресцентър. Акредитацията на журналистите и фоторепортерите  ще се извършва в Секретариата  на Организатора на конкурса след представяне на акредитационно писмо,  не повече от един журналист от редакция, молба по образец и една портретна снимка. Всички акредитирани журналисти и фоторепортери ще получат специален пропуск за посещение на всички прояви на конкурса.

16.6. Умоляват се всички кандидати да изпращат  необходимите документи с четлив, точен и пълен пощенски адрес, както  e-mail и факс за да се осигури своевременното и безпрепятствено кореспондиране с Организатора.
16.7. В случай, че възникне спор при тълкуването на настоящия правилник за участие в XXІV-я Международен балетен конкурс – Варна 2010 единствено верен ще се счита българския текст.

17. МЕЖДУНАРОДНА ЛЯТНА БАЛЕТНА АКАДЕМИЯ ВАРНА 2010
По традиция паралелно с Конкурса от 19 до 29 юли 2010г. фондацията организира  "Международна лятна балетна академия Варна 2010" с участие на педагози от България и чужбина.
Програмата включва:
· Майсторски клас 
· Балетна класика                                               
· Характерни танци 
· Техника на театрален джаз балет 

-     Афро-кубински танци
Всички участници в Академията ще получат специална карта за безплатно посещение на всички прояви на ХХІV-я Международен балетен конкурс – Варна 2010. За целта се приемат танцьори от 14 до 40 години.


Таксата за правоучастие  е :

            1. За танцьори   -   350 евро  /танцьори от 14 до 40 години/.

             2.За педагози и наблюдатели - 200 евро.

Разходите на участниците по пътуването и престоя им във Варна е за тяхна сметка.

Информация и записване при Организатора на конкурса. 
 За целта кандидатите изпращат до 30 май 2010г. заявление за участие по образец придружено с копие от банковия документ за внесена такса правоучастие и 1 брой портретна снимка на адрес: 1000 гр. София, ул. Сердика 6 ет. 1, Фондация   „Международен балетен конкурс-Варна”.
Забележка:

Всички условия за авторските права като притежание на Фондацията съгласно т. 16.1 важат и за лекциите и демонстрациите на Международната лятна балетна академия- Варна 2010. 

18. ТУРИСТИЧЕСКИ ПОСЕЩЕНИЯ

За желаещите да посетят  конкурса, фондацията ще организира и ще съдейства за  организирането на туристически групи и индивидуални посещения при преференциални цени и специално обслужване. 

За  информация  и резервации за посещение на конкурса при Организатора .
За информация:
България,1000 София ул. Сердика   № 6, етаж 1

Фондация  "Международен балетен конкурс – Варна”

тел.  ( + 359 2) 988 33 77,  (+ 359 2) 987 76 08

факс( + 359 2) 986 19 01

e-mail: varnaibc@gmail.com
http://www.varna-ibc.org
Фондация  „Международен балетен конкурс – Варна”

                                             Председател – доц. Емил Димитров
                                             Изпълнителен секретар- Веселинка Николова

